 **GRADSKO VIJEĆE *P R I J E D L O G***

KLASA:012-03/19-01/01

URBROJ:2186/18-02/1-19-1

U Ludbregu, 07. lipnja 2019. godine

 Na temelju članka 33. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17), te članka 33. Statuta Grada Ludbrega („Službeni vjesnik Varaždinske županije“ br. 23/09, 17/13, 40/13-pročišćeni tekst, 12/18, 55/18-pročišćeni tekst) Gradsko vijeće Grada Ludbrega na 14. sjednici održanoj 07. lipnja 2019. godine donosi

**STATUTARNU ODLUKU**

**O IZMJENAMA I DOPUNAMA STATUTA GRADA LUDBREGA**

**Članak 1.**

 U Statutu Grada Ludbrega („Službeni vjesnik Varaždinske županije br. 23/09, 17/13, 40/13-pročišćeni tekst, 12/18, 55/18-pročišćeni tekst) iza članka 10. dodaju se članci 10.a i 10.b koji glase:

„Članak 10.a“

 Pored javnih priznanja iz članka 9. ovoga Statuta Grad Ludbreg može dodjeljivati nagrade učenicima osnovnoškolskih, srednjoškolskih i visokoškolskih ustanova za posebna postignuća na državnim i međunarodnim natjecanjima, susretima i smotrama, te postignute uspjehe u redovnom obrazovanju kao i nagrade pojedincima za posebna ostvarenja na području književnog stvaralaštva, likovne i glazbene umjetnosti, te tehničke kulture.

 Nagrade se mogu dodjeljivati u visini iznosa koji se sukladno posebnim poreznim propisima ne smatra dohotkom i ne podliježe oporezivanju.

 Uvjeti, postupak, način dodjeljivanja i iznosi nagrada utvrđuju se posebnom odlukom gradonačelnika.

Članak 10.b.

 Grad Ludbreg može dodjeljivati i novčane nagrade za osvojenu medalju na olimpijskim igrama, paraolimpijskim igrama i olimpijskim igrama gluhih te svjetskim i europskim prvenstvima planirane za te namjene u proračunu Grada Ludbrega kao i nagrade za sportska ostvarenja i naknade sportašima amaterima.

 Nagrade se mogu dodjeljivati u visini iznosa koji se sukladno posebnim poreznim propisima ne smatra dohotkom i ne podliježe oporezivanju.

 Uvjeti, postupak, način dodjeljivanja i iznosi nagrada utvrđuju se posebnom odlukom gradonačelnika.“

**Članak 2.**

 Članak 50. mijenja se i glasi:

 „Na konstituirajućoj sjednici Gradskoga vijeća biraju se stalna radna tijela i to:

* Mandatna komisija
* Odbor za izbor i imenovanja
* Odbor za statut i poslovnik“.

**Članak 3.**

 U članku 52. st. 2. briše se alineja 4.

**Članak 4.**

 U članku 53. st. 2. brišu se alineje 3. i 4. te umjesto dosadašnje alineje 4. dolazi nova alineja koja glasi:

 „- predlaže akte o primanjima i naknadama predsjednika i članova Gradskog vijeća, stalnih i povremenih radnih tijela te predsjednika vijeća mjesnih odbora“

 a dosadašnje alineje 5. i 6. postaju alineje 4. i 5.

**Članak 5.**

 Briše se članak 54.

**Članak 6.**

 Briše se članak 55.

**Članak 7.**

 U članku 118.st.1. iza riječi „postupku“ briše se točka te dodaje tekst „ili temeljem općeg poreznog zakona kada je to određeno posebnim propisima“.

**Članak 8.**

 Ova Statutarna odluka stupa na snagu osmog dana od dana objave u „Službenom vjesniku Varaždinske županije“.

 Predsjednik

 Gradskoga vijeća

 Grada Ludbrega:

 Antun Šimić

**O B R A Z L O Ž E NJ E**

 Statutom Grada Ludbrega se uređuje samoupravni djelokrug Grada, status, područje i granice Grada Ludbrega, obilježja Grada, javna priznanja Grada, prava i slobode nacionalnih manjina, neposredno sudjelovanje građana u odlučivanju, ustrojstvo, ovlasti i način rada tijela, način obavljanja poslova, mjesna samouprava, imovina i financiranje Grada, javnost rada i odgovornost i druga pitanja važna za ostvarivanje obveza i prava Grada.

 Zbog potrebe za usklađenjem nekih odredbi Statuta s posebnim propisima predlažu se određene izmjene i dopune i to:

* dopuna čl. 10.a. i 10.b. – dopuna ovim člancima predlaže se iz razloga što je Zakonom o porezu na dohodak i Pravilnikom o porezu na dohodak propisana mogućnost isplata određenih vrsta nagrada ukoliko je to propisano Statutom jedinice lokalne samouprave,
* čl.50.- izmjena na način da su stalna radna tijela: Mandatna komisija, Odbor za izbor i imenovanje te Odbor za statut i poslovnik, a izostavljena su dotadašnja još 2 radna tijela i to: Odbor za financije i proračun Grada i Odbor za razvoj Grada i zaštitu okoliša. Ove izmjene izvršene su iz razloga što su spomenuta 3 odbora ovlašteni predlagatelji određenih akata čije je donošenje u nadležnosti Gradskoga vijeća, dok izostavljena 2 odbora nisu imali te nadležnosti već isključivo raspravljanje i zauzimanje stavova o pojedinim aktima,
* čl.52.st.2. – predlaže se brisanje teksta vezano uz nadležnost Odbora za izbor i imenovanje
* čl.53.st.2. – izmjenom ovog stavka utvrđene su nadležnosti Odbora za statut i poslovnik,
* čl.54. – brisanje ovog članka s obzirom da propisuje sastav i nadležnosti Odbora za proračun i financije Grad,
* čl.55. – brisanje ovog članka s obzirom da propisuje sastav i nadležnosti Odbora za razvoj Grada i zaštitu okoliša,
* čl.118.st.1. – dodatak teksta s obzirom da pojedini posebni propisi (npr. Zakon o komunalnom gospodarstvu) propisuju da se pojedinačni akti donose temeljem općeg poreznog zakona.

 Odbor za statut i poslovnik na sjednici održanoj dana 02. svibnja 2019. godine razmatrao je i raspravljao o nacrtu Statutarne odluke te utvrdio prijedlog teksta i u predloženome tekstu upućuje na raspravu i donošenje Gradskome vijeću Grada Ludbrega.